In nomine Domini, amen. Anno incarnationis eiusdem millesimo trecentesimo primo mense februarii, ego Perrenetus Mugnerius de Senece notum facio uniuersis quod pro sexdecim solidis Turonensium michi datis et solutis ab abbate Sancti Stephani Dyuionensis, ego quitto eidem et suis successoribus quicquid habeo et habere debeo in quadam pecia terre sitam in finagio de Seneceyo en Dege iuxta terram domini Iohannis de Arcu et terram Iohannis Quadrigarii. Item in quodam cultili sito in manso Mugnerii de Senece retro domum meam. Et promitto pro me et meis per iuramentum meum et sub obligatione omnium bonorum meorum contra predicta de cetero non uenire. Et uolo me compelli ad premissorum obseruantiam quasi ex re adjudicata per curiam domini ducis Burgundie cuius iuridicioni quo ad hoc suppono me et heredes meos. In quorum testimonium litteris istis sigillum dicte curie rogaui apponi. Actum in presentia Hugonis de Cabilone notarii Dyuionensis, Uillemeti de Pesmis et Perelli More, testium ad hoc uocatorum, anno et mense predictis.